# Escape (pel·lícula de 2024)

Escape és una pel·lícula hispano-francesa de thriller escrita, dirigida i coproduïda per Rodrigo Cortés, basada en la novel·la homònima d’Enrique Rubio. És protagonitzada per Mario Casas. Ha estat estrenada als cinemes espanyols el 31 d'octubre de 2024, amb distribució de Beta Fiction Spain.

## Argument

N. (Mario Casas) és un home espatllat, alguna cosa no va bé en el seu interior i no vol prendre una sola decisió més, només baixar-se del món, deixant de tenir opcions. El psicòleg a qui visita no sap com abordar-lo, tampoc Abril (Anna Castillo), la seva germana, que intenta secundar-lo sense fruits. N. només vol viure a la presó, i farà el que calgui per a aconseguir-ho. Cada vegada cometrà delictes més greus, sense que els seus afins aconsegueixin dissuadir-lo, arribant al punt que el jutge es proposi fins on podrà arribar per a no concedir-li el seu propòsit.

## Repartiment

* Mario Casas com a N.
* Anna Castillo com a Abril
* José Sacristán com el Jutge Implacable
* Josep Maria Pou com un Capellà
* Blanca Portillo com la Doctora Giráldez
* Guillermo Toledo com Alberto
* Juanjo Puigcorbé com Alcaide
* Albert Pla com Julián
* José García com Marco Aurelio
* Francisco Javier Pastor com Buba

## Producció

El 25 de gener de 2023, es va anunciar que Rodrigo Cortés estava desenvolupant, al costat de la productora Nostromo Pictures, una adaptació a cinema del llibre Escape de Enrique Rubio com la seva primera pel·lícula en castellà des de la seva opera prima Concursante el 2007, amb Mario Casas com a protagonista. Al maig de 2023, es va anunciar que l'aclamat cineasta estatunidenc Martin Scorsese seria el productor executiu de la pel·lícula. El 31 de maig de 2023, es va anunciar que el rodatge de la pel·lícula havia començat a diverses localitzacions de Madrid i el 27 de juliol de 2023 es va anunciar que aquest rodatge havia conclòs després de vuit setmanes.
Al costat de Casas, es va anunciar primer el fitxatge d’Anna Castillo com a coprotagonista de la pel·lícula, i més tard es va anunciar tot l'elenc, format per José Sacristán, Josep Maria Pou, Blanca Portillo, Guillermo Toledo, Juanjo Puigcorbé, David Lorente, Albert Pla i José García. Tant Casas com Castillo van confirmar que els personatges van ser escrits per Cortés per a ells, i van acceptar sense dubtar-ho. A més diuen que per preparar-se els seus personatges van utilitzar mètodes molt diferents entre ells; mentre Casas es va aïllar durant en rodatge i mantenia manies compulsives per assemblar-se més a N., Castillo es va preparar el seu personatge de manera més naturista.
Presentada per Cortés com "El comte de Montecristo al revés, Papillon al revés o Escape from Alcatraz cap enrere", la pel·lícula és una coproducció de Nostromo Pictures (Adrián Guerra i Núria Valls) amb la francesa The Project, en associació amb Mogambo, Cosmopolitan TV, i amb la participació de RTVE i Movistar Plus+.

## Llançament

El 2 de febrer de 2024, la distribuïdora Beta Fiction Spain va anunciar que Escape s'estrenaria en cinemes espanyols el 31 d'octubre de 2024. El tràiler va ser llançat al juliol, al costat de la portada oficial de la pel·lícula. Prèviament a la seva passada als cinemes, va tenir l'estrena mundial al Palau de Congressos i Auditori Kursaal durant el Festival Internacional de Cinema de Sant Sebastià al setembre del mateix any. Tambñe fou presentada al LVII Festival Internacional de Cinema Fantàstic de Catalunya.

## Recepció
### Crítica

La pel·lícula va obtenir crítiques generalment positives per part de la premsa especialitzada. Tant Martin Scorsese, productor de la pel·lícula, com Enrique Rubio, escriptor de la novel·la en la qual es basa la pel·lícula, han lloat el guió, l'originalitat i la cinta en general.
Raquel Hernández de Hobby Consolas va valorar que Rodrigo Cortés va apostar per «una proposta cinematogràfica de tall surrealista, tan original i refrescant com a desconcertant i atrevida», destacant «els diàlegs, el curiosíssim sentit de l'humor, la desconstrucció d'una fugida i les seqüències del tribunal presidit per José Sacristán», a més de recalcar les interpretacions de Mario Casas i Anna Castillo. Jorge Loser d’Espinof va escriure que Escape és «la millor pel·lícula rodada de la filmografia de Rodrigo Cortés, i fins i tot la que té millors actuacions». Luis Martínez d’El Mundo va concloure que la pel·lícula «li ho permet tot. És comèdia, rondalla moral, conte fantàstic, pel·lícula carcerària, thriller judicial i, quan ningú mira, assaig, fins i tot paròdia, sobre els clixés que empra habitualment el cinema per a confeccionar comèdies, rondalles morals, contes fantàstics, pel·lícules carceràries i 'thrillers' judicials. Tota ella està organitzada en set capítols i cadascun rep un dels noms dels nans del conte de Blancaneu». Javier Ocaña d’El País va trobar una connexió amb Wenceslao Fernández Flórez, Ramón Gómez de la Serna, Enrique Jardiel Poncela i Antonio Orejudo, i va escriure sobre una primera hora "formidable" i una segona hora "excessivament diluïda".

## Reconeixements

| Any | Premi | Categoria | Nominat | Resultat |
| 2024 | XXX Premis Cinematogràfics José María Forqué | Millor actor en pel·lícula | Mario Casas | Nominat |
| 2025 | XII Premis Feroz | Millor comèdia | Millor comèdia | Pendent |
| 2025 | XII Premis Feroz | Millor actriu de repartiment | Anna Castillo | Pendent |
| 2025 | XII Premis Feroz | Millor actor de repartiment | José Sacristán | Pendent |

## Referències

* ↑ «Escape» (en castellà), 27-07-2023. [Consulta: 8 octubre 2023].
* ↑ «Mario Casas y Anna Castillo protagonizarán 'Escape', la próxima película de Rodrigo Cortés que se rodará este verano», 25 enero 2023. [Consulta: 18 febrer 2024].
* ↑ «Scorsese producirá la nueva película de Rodrigo Cortés, protagonizada por Mario Casas», 25 enero 2023. [Consulta: 18 febrer 2024].
* 1 2 «Comienza el rodaje de la película 'Escape' en Armuña de Tajuña (Guadalajara)», 31-05-2023. [Consulta: 18 febrer 2024].
* ↑ «Finaliza el rodaje de ‘Escape’, la nueva película de Rodrigo Cortés con producción de Martin Scorsese» (en castellà), 27-07-2023. [Consulta: 8 octubre 2023].
* ↑ «“Escape”, de Rodrigo Cortés se estrenará en cines el 31 de octubre», 02-02-2024. [Consulta: 18 febrer 2024].
* ↑ «Rodrigo Cortés finaliza el rodaje de ‘Escape’, con la que vuelve a rodar en español», 27-07-2023. [Consulta: 18 febrer 2024]. «La nueva película de Cortés está protagonizada por Mario Casas, junto a Anna Castillo, José García, Guillermo Toledo, Josep María Pou, Blanca Portillo y José Sacristán.»
* ↑ «Anna Castillo y Mario Casas, un ‘match’ de película» (en castellà), 27-10-2024. [Consulta: 30 octubre 2024].
* ↑ «Entrevista a Mario Casas por 'Escape'» (en castellà), 30-10-2024. [Consulta: 30 octubre 2024].
* ↑ Hopewell, John. «Martin Scorsese Executive Produces Rodrigo Cortes' 'Escape,' Starring Mario Casas (Exclusive)». Variety, 24-05-2023. Arxivat de l'original el 18 June 2023. [Consulta: 18 juny 2023].
* ↑ «En otoño llega ‘Escape’, la película de Rodrigo Cortés en la que Mario Casas quiere entrar en la cárcel», 02-02-2024. [Consulta: 18 febrer 2024].
* ↑ «Primer tráiler de ‘Escape’, la película de Rodrigo Cortés en la que Mario Casas quiere entrar en la cárcel» (en castellà), 12-07-2024. [Consulta: 31 agost 2024].
* ↑ «'¿Es el enemigo? La película de Gila', 'Escape' y 'Las chicas de la estación', en las Galas RTVE del Festival de San Sebastián» (en castellà), 23-08-2024. [Consulta: 31 agost 2024].
* ↑ «'Escape': Rodrigo Cortés y su salto al realismo mágico». Nueva Tribuna, 12-10-2024.
* ↑ «‘Escape’, la inclasificable película del hombre que quería ir a prisión que encandiló a Scorsese» (en castellà), 30de octubre 2024. [Consulta: 30 octubre 2024].
* ↑ «Crítica de Escape, la surrealista propuesta de Rodrigo Cortés» (en castellà), 29-10-2024. [Consulta: 30 octubre 2024].
* ↑ «‘Escape’ es la mejor película de Rodrigo Cortés, una pesadilla burocrática que nos devuelve al director de humor absurdo y kafkiano de ‘Concursante’» (en castellà), 23-10-2024. [Consulta: 30 octubre 2024].
* ↑ «Escape, la irresistible película de Rodrigo Cortés que más se parece a Rodrigo Cortés» (en castellà), 28-09-2024. [Consulta: 30 octubre 2024].
* ↑ Ocaña, Javier. «‘Escape’: Scorsese produce al Rodrigo Cortés más cercano al humorismo español del absurdo». El País, 31-10-2024.
* ↑ Abenia, Enrique. «Palmarés completo de los Premios Forqué 2024: 'El 47' y 'Querer' hacen pleno y ganan en el 30 aniversario». Cinemanía, 14-12-2024.
* ↑ García Higueras, Laura. «Los Premios Feroz culminan el éxito de 'Casa en flames' con ocho nominaciones». eldiario.es, 28-11-2024.

## Enllaços externs

* Tràiler de la pel·lícula a YouTube
* Presentació de la pel·lícula per Rodrigo Cortés i Mario Casas a YouTube